CELEX: 32021D0103
Language: el
Date: 2021-01-29 00:00:00
Title: Εκτελεστική απόφαση (ΕΕ) 2021/103 της Επιτροπής της 29ης Ιανουαρίου 2021 σχετικά με τη μη έγκριση του διοξειδίου του άνθρακα ως υπάρχουσας δραστικής ουσίας για χρήση σε βιοκτόνα του τύπου προϊόντων 19 (Κείμενο που παρουσιάζει ενδιαφέρον για τον ΕΟΧ)

1.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 34/31
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/103 ΤΗΣ ΕΠΙΤΡΟΠΗΣ
         της 29ης Ιανουαρίου 2021
         σχετικά με τη μη έγκριση του διοξειδίου του άνθρακα ως υπάρχουσας δραστικής ουσίας για χρήση σε βιοκτόνα του τύπου προϊόντων 19
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
         Εκτιμώντας τα ακόλουθα:
         
                     (1)
                  
                  
                     Ο κατ’ εξουσιοδότηση κανονισμός (ΕΕ) αριθ. 1062/2014 της Επιτροπής (2) καταρτίζει κατάλογο των υπαρχουσών δραστικών ουσιών που πρέπει να αξιολογούνται με σκοπό την πιθανή έγκρισή τους για χρήση σε βιοκτόνα προϊόντα. Ο εν λόγω κατάλογος περιλαμβάνει το διοξείδιο του άνθρακα (αριθ. EC: 204-696-9· αριθ. CAS: 124-38-9). Ο κατάλογος αυτός περιλαμβάνει επίσης το διοξείδιο του άνθρακα που παράγεται από προπάνιο, βουτάνιο ή μείγμα αμφοτέρων με καύση. To τελευταίο δεν καλύπτεται από την παρούσα εκτελεστική απόφαση.
                  
               
                     (2)
                  
                  
                     Όλοι οι συμμετέχοντες απέσυραν την υποστήριξή τους για τη χρήση του διοξειδίου του άνθρακα σε βιοκτόνα του τύπου προϊόντων 19, απωθητικά και προσελκυστικά. Ο Ευρωπαϊκός Οργανισμός Χημικών Προϊόντων δημοσίευσε ανοικτή πρόσκληση για την ανάληψη του ρόλου του συμμετέχοντος σύμφωνα με το άρθρο 14 παράγραφος 1 στοιχείο α) του κατ’ εξουσιοδότηση κανονισμού (ΕΕ) αριθ. 1062/2014. Δεν έχει υποβληθεί κοινοποίηση σύμφωνα με το άρθρο 17 του εν λόγω κανονισμού. Σύμφωνα με το άρθρο 20 πρώτο εδάφιο στοιχείο β) του κατ’ εξουσιοδότηση κανονισμού (ΕΕ) αριθ. 1062/2014, θα πρέπει να εκδοθεί απόφαση μη έγκρισης για τις δραστικές ουσίες που δεν υποστηρίζονται πλέον στο πρόγραμμα αναθεώρησης για τον συγκεκριμένο τύπο προϊόντων.
                  
               
                     (3)
                  
                  
                     Το διοξείδιο του άνθρακα (αριθ. EC: 204-696-9· αριθ. CAS: 124-38-9) δεν θα πρέπει, συνεπώς, να εγκριθεί ως δραστική ουσία για χρήση σε βιοκτόνα του τύπου προϊόντων 19.
                  
               
                     (4)
                  
                  
                     Τα υφιστάμενα βιοκτόνα του τύπου προϊόντων 19 που περιέχουν διοξείδιο του άνθρακα μπορούν να εξακολουθήσουν να διατίθενται στην αγορά και να χρησιμοποιούνται πριν από τις ημερομηνίες που ορίζονται στο άρθρο 89 παράγραφος 2 δεύτερο εδάφιο του κανονισμού (ΕΕ) αριθ. 528/2012.
                  
               
                     (5)
                  
                  
                     Σε κάθε περίπτωση, το διοξείδιο του άνθρακα περιλαμβάνεται στην κατηγορία 6 του παραρτήματος I του κανονισμού (ΕΕ) αριθ. 528/2012. Συνεπώς, τα βιοκτόνα του τύπου προϊόντων 19 που περιέχουν διοξείδιο του άνθρακα μπορούν να διατίθενται στην αγορά και να χρησιμοποιούνται υπό την προϋπόθεση ότι έχουν αδειοδοτηθεί σύμφωνα με τον εν λόγω κανονισμό και πληρούν τους όρους και τις προδιαγραφές που καθορίζονται στο παράρτημα I για το διοξείδιο του άνθρακα.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής βιοκτόνων,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το διοξείδιο του άνθρακα (αριθ. EC: 204-696-9· αριθ. CAS: 124-38-9) δεν εγκρίνεται ως δραστική ουσία για χρήση σε βιοκτόνα του τύπου προϊόντων 19.
         
         
            Άρθρο 2
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 29 Ιανουαρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 167 της 27.6.2012, σ. 1.
         
            (2)  Κατ’ εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).